2006R2019 — DA — 28.06.2012 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 2019/2006

af 21. december 2006

om ændring af forordning (EF) nr. 2058/96, (EF) nr. 327/98 og (EF) nr. 955/2005 vedrørende åbning og forvaltning af toldkontingenter for indførsel af ris

Da perioden for indgivelse af de første ansøgninger ifølge forordning (EF) nr. 2058/96 og (EF) nr. 955/2005 begynder på en helligdag i 2007, er det hensigtsmæssigt at bestemme, at de første ansøgninger først kan indgives af de erhvervsdrivende fra den første hverdag i 2007, og at denne første periode for indgivelse af ansøgninger slutter senest mandag den 8. januar 2007. Det bør desuden præciseres, at ansøgninger om importlicenser i denne periode skal sendes til Kommissionen senest mandag den 8. januar 2007.

For de kontingenter, der åbnes ved forordning (EF) nr. 327/98 og forvaltes på grundlag af eksportlicenser, er det med henblik på en hensigtsmæssig kontrol af denne import nødvendigt fortsat at tillade erhvervsdrivende, som har mere end én eksportlicens, at indgive mere end én importlicensansøgning for hver kontingentdelperiode og således fravige bestemmelserne i artikel 6, stk. 1, i forordning (EF) nr. 1301/2006. Endvidere bør satsen for sikkerhedsstillelse for importlicenser for afskallet ris i artikel 4 i forordning (EF) nr. 327/98 og rettes ind efter satsen for sikkerhedsstillelse i artikel 12 i forordning (EF) nr. 1342/2003.

Af hensyn til en bedre forvaltning af de toldkontingenter, der åbnes ved forordning (EF) nr. 2058/96 og (EF) nr. 955/2005, er det nødvendigt fortsat at tillade ansøgere at indgive mere end én licensansøgning inden for samme kontingentperiode og således fravige bestemmelserne i artikel 6, stk. 1, i forordning (EF) nr. 1301/2006. Endvidere bør det for at opnå bedre kontrol med disse to kontingenter og en mere ensartet og enklere forvaltning af dem fastsættes, at ansøgninger om importlicenser indgives på ugebasis.

Ud fra et ønske om forenkling bør mængder under 20 ton, som tildeles efter, at der er anvendt en fordelingskoefficient, behandles ens i forordning (EF) nr. 2058/96, (EF) nr. 327/98 og (EF) nr. 955/2005.

Ud fra et ønske om at harmonisere og forenkle de nævnte forordninger bør både de bestemmelser, der allerede findes i gældende horisontale forordninger og sektorforordninger, dvs. ud over forordning (EF) nr. 1301/2006 Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter ( 8 ) og Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris ( 9 ), og bestemmelser, der ikke længere er aktuelle, udgå.

Kommissionens forordning (EF) nr. 2058/96 af 28. oktober 1996 om åbning og forvaltning af et toldkontingent for brudris henhørende under KN-kode 1006 40 00 til fremstilling af tilberedte næringsmidler henhørende under KN-kode 1901 10 ( 5 ), Kommissionens forordning (EF) nr. 327/98 af 10. februar 1998 om åbning og forvaltning af visse toldkontingenter for indførsel af ris og brudris ( 6 ) og Kommissionens forordning (EF) nr. 955/2005 af 23. juni 2005 om åbning af et kontingent for import til EF af ris med oprindelse i Egypten ( 7 ) indeholder bestemmelser, der afviger fra fælles regler, som er fastsat i forordning (EF) nr. 1301/2006, eller gentager dem. Derfor bør de nævnte forordninger ændres således, at afvigende og overflødige regler udgår, at de enkelte kontingent- og delkontingentnumre anføres, og at de gældende særregler, særlig om udformning og indgivelse af licensansøgninger, om deres gyldighedsperiode og om indsendelse af oplysninger til Kommissionen, laves om.

Forordning (EF) nr. 1301/2006 indeholder navnlig bestemmelser om ansøgninger, licensansøgere og udstedelse af licenser. Ifølge forordningen ophører licensernes gyldighedsperiode den sidste dag i kontingentperioden, og forordningen gælder uden, at de yderligere betingelser eller undtagelser, der fastsættes i forordninger for enkelte sektorer, berøres.

Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning ( 4 ) finder anvendelse på importlicenser for de kontingentperioder, der løber fra den 1. januar 2007.

under henvisning til Rådets forordning (EF) nr. 1785/2003 af 29. september 2003 om den fælles markedsordning for ris ( 3 ), særlig artikel 10, stk. 2, og artikel 13, stk. 1, og

▼M2 —————

▼M1 —————

▼B

Artikel 3

I forordning (EF) nr. 955/2005 foretages følgende ændringer:

»3. Uanset artikel 6, stk. 1, i forordning (EF) nr. 1301/2006 kan ansøgeren indgive mere end én licensansøgning inden for samme kontingentperiode. Ansøgere kan dog kun indgive én licensansøgning om ugen for hver ottecifret KN-kode.«

4) Artikel 4 affattes således:

»Artikel 4

1. Ansøgningerne om importlicens indgives til medlemsstaternes myndigheder hver mandag senest kl. 13.00 Bruxelles-tid.

I 2007 gælder dog, at perioden for indgivelse af de første ansøgninger begynder på den første hverdag i 2007 og slutter senest den 8. januar 2007, og at den første mandag i forbindelse med indsendelse af oplysninger om importlicensansøgninger til Kommissionen, jf. artikel 5, litra a), er mandag den 8. januar 2007.

2. Importlicensen udstedes den ottende hverdag efter den sidste frist for indgivelse af ansøgninger, hvis den i artikel 1 fastsatte mængde ikke er nået.

Uanset artikel 6, stk. 1, i forordning (EF) nr. 1342/2003 gælder importlicenser indtil udgangen af måneden efter den måned, hvor de faktisk er udstedt.

3. Når de mængder, der er ansøgt om licens for i løbet af en uge, overstiger den disponible mængde, jf. artikel 1, fastsætter Kommissionen senest den fjerde hverdag efter den sidste frist for indgivelse af ansøgninger for den pågældende uge en fordelingskoefficient for de mængder, der er ansøgt om licens for i den pågældende uge, og den afviser de ansøgninger, der er indgivet for de følgende uger, og suspenderer udstedelsen af importlicenser indtil udgangen af det pågældende år.

4. Resulterer den fordelingskoefficient, der er omhandlet i stk. 3, i en eller flere mængder på under 20 ton pr. ansøgning, tildeler medlemsstaten den samlede mængde ved lodtrækning blandt de pågældende erhvervsdrivende i form af partier, som hver er på 20 ton plus den resterende mængde fordelt ligeligt på partierne. Hvis sammenlægning af mængderne på mindre end 20 ton end ikke giver et parti på 20 ton, fordeler medlemsstaten den resterende mængde ligeligt blandt de erhvervsdrivende, der har en licens på mindst 20 ton.

Hvis der efter anvendelse af bestemmelsen i første afsnit skal udstedes licens for en mængde på mindre end 20 ton, kan den erhvervsdrivende trække sin licensansøgning tilbage senest to hverdage efter ikrafttrædelsesdatoen for forordningen om fastsættelse af fordelingskoefficienten.«